27/06/2012 | Administración LocalMunicipal
O Pino
Aprobación definitiva Ordenanza municipal de tramitación de actividades

Aprobado inicialmente o texto da ordenanza municipal de tramitación de actividades, exposto ao público por espacio de trinta días e non existindo alegación algunha ao respecto, enténdese adoptado o acordo definitivo e procédese á publicación íntegra do texto da mesma: É obxecto da presente ordenanza a adopción de medidas de simplificación administrativa nos procedementos de autorización e control das actividades que se desenvolvan no Concello de O Pino, no marco das competencias municipais recoñecidas no art.84 da lei de bases de réxime local. O desenvolvemento dunha actividade comercial, industrial ou de servizos estará suxeito á presentación dunha comunicación previa ou unha declaración responsable no Concello, agás nos casos que esta ordenanza require que se solicite e obteña unha licenza de apertura ou de actividade. As declaracións responsables e as comunicacións previas permitirán o exercizo dun dereito ou ben o inicio dunha actividade dende o día da súa presentación, sen prexuizo das facultades de comprobación que ten atribuidas esta administración. Porén, a comunicación previa poderá presentarse dentro do prazo máximo de quince días posterior ao inicio da actividade. Entenderase como comunicación previa aquel documento mediante o que os interesados poñen en coñecemento os seus datos identificadores e demáis requisitos esixibles para o exercizo dun dereito ou o inicio dunha actividade. Entenderase como declaración responsable o documento suscrito por un interesado en que manifesta baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou o inicio dunha actividade e, que dispón da documentación que así o acredita e que se compromete a manter o seu cumprimento durante o desenvolvemento da actividade Os requisitos aos que se refire o parágrafo anterior deberán estar recollidos de maneira expresa, clara e precisa nos modelos oficiais que se incorporan como anexo a esta ordenanza. A inexactitude, falsidade ou omisión, de carácter esencial, en calquera dato, manifestación ou documento que se acompañe a unha declaración responsable ou a unha comunicación previa ou a non presentación ante a Administración de calquera delas, determinará a imposibilidade de continuar coa actividade afectada dende o intre no que se teña constancia de tales feitos. Así mesmo, a resolución da Administración pública que declare tales circunstancias poderá determinar a obriga do interesado de restituir a situación xurídica ao intre previo ao inicio da actividade sen prexuizo das responsabilidades civís, penais e administrativas. Estarán sometidas ao trámite de comunicación previa as seguintes actividades: A) Actividades de carácter non mercantil ou industrial das que sexan titulares os órganos da Administración Pública B) Locais comerciais e de servizos cunha superficie construida menor de 100 m2 C) Academias de ensino ata 150 m2 de superficie construida agás academias de baile, música ou canto D) Centros adicados ao culto relixioso E) Actividades profesionais que se desenvolvan en locais ou establecementos que non excedan de 150 m2 de superficie construida F) Oficinas ou locais pertencentes a entidades sen ánimo de lucro, sempre que non se desenvolvan actividades mercantís ou industriais G) Pensións dunha, dúas e tres estrelas H) Garaxes de uso privado non autorizados coa licenza de edificación con capacidade inferior a cinco prazas e unha superficie que non supere os 100 m2 I) Aparcadoiros e exposicións de vehículos ao aire libre sen límite de prazas e superficie J) Cambios de titularidade Estarán sometidos ao trámite de declaración responsable as seguintes actividades: A) Locais comerciais ou de servizos entre 100 e 400 m2 de superficie e 15KW de potencia mecánica instalada.- B) Despachos profesionais de máis de150 m2 ata 400 m2 de superficie e 15 kw de potencia mecánica instalada C) Establecementos hoteleiros de ata 25 prazas sen cafetería ou restaurante D) Centros docentes, centros de educación infantil, primaria, secundaria agás os centros incluidos no decreto 329/2005 da Xunta de Galicia. Aqueles centros docentes que dispoñan de instalacións tales como cociñas, piscinas, depósitos de combustible etc que requiran licenza de actividade ou de apertura deberán proceder a formalizar a correspondente solicitude E) Actividades industriais, talleres artesanais e similares cuna Qs igual ou menora 42 MJ/m2 e unha superficie útil menor ou igual a 60 m2 F) Actividades de almacenamento de obxectos e materiais sempre que a súa superficie sexa menor de 500 m2 e a súa Qs sexa menor de 425 MJ/m2 agás as de produtos químicos ou farmacéuticos, combustibles, lubricantes, ferilizantes, praguicidas, herbicidas, pinturas, vernices, ceras ou neumáticos. G) Actividades de almacenamento de productos petrolíferos, químicos con recipientes de presión ou productos químicos que non precisen proxecto técnico segundo a normativa de aplicación H) Centros de diagnóstico e laboratorios de análise clínico sen manipulación de productos inflamables nin contaminantes I) Actividades agropecuarias relacionadas no Anexo III do decreto 133/2008 1.- A comunicación previa deberá incluir * O nome, enderezo, teléfono do titular ou titulares * O nome, dirección, teléfono do representante * A situación exacta do local da actividade * A descripción da actividade, superficie do local e indicación do grupo ou epígrafe fiscal a que pertenza a actividade * Fotocopia da póliza do seguro de responsabilidade civil A comunicación previa deberá vir acompañada de plano de situación en cartografía municipal da actividade, plano do local coas súas instalacións e unha acreditación suscrita por técnico competente que certifique que a actividade cumpre a normativa aplicable. A acreditación farase no modelo aprobado polo Concello incluido nos anexos da presente ordenanza. No caso dos cambios de titularidade deberán achegarse datos que permitan a identificación do expediente de autorización da actividade cuxo cambio estase a solicitar, ou a certificación municipal emitida tras a comprobación posterior é presentación no seu día da comunicación ou declaración responsable. Así mesmo deberá achegar fotocopia do título que ampare a transmisión do local ou establecemento e autorización asinada polo anterior titular da actividade.2.- A declaración responsable debe incluir: * O nome, enderezo e teléfono do titular ou titulares * O nome, enderezo e teléfono do representante * A situación exacta do local da actividade * A descripción da actividade, superficie do local e indicación do grupo ou epígrafe fiscal a que pertenza a actividade * Fotocopia da póliza de seguro de responsabilidade civil * Declaración baixo a súa responsabilidade de que a actividade vai desenvolverse de acordo coa normativa aplicable e que o local cumpre a normativa urbanística que lle sexa de aplicación en cada caso. A declaración responsable deberá vir acompañada de documentación técnica, suscrita por técnico competente en que se describan as características do local e da actividade e se xustifique o cumprimento da normativa urbanísitica e a de aplicación xeral. Esta documentación deberá incluir como mínimo memoria xustificativa do cumprimento da normativa aplicable, plano de emprazamento da cartografía oficial, planos de plantas con situación de instalacións e maquinaria, planos de seccións con situación da maquinaria, planos de alzado e esquema unifamiliar da instalación eléctrica. Así mesmo virá acompañada da certificación de execución das instalacións e medidas correctoras das instalacións segundo o modelo aprobado polo Concello incluido no anexo desta ordenanza. Cando se presente unha comunicación ou unha declaración responsable deberán aboarse as taxas correspondentes pola actividade inspectora levada a cabo por esta Administración.1.- O Concello comprobará os datos facilitados polos interesados e examinará a documentación técnica achegada para comprobar que se axusta á normativa aplicable. No caso de que non se presente a documentación prevista nesta ordenanza, nas actividades suxeitas á comunicación previa ou declaración responsable, o Concello ordeará o inmediato peche da actividade, ata que se proceda á presentación de dita documentación. Examinada a documentación presentada, se fosen observadas deficiencias de escasa entidade o Concello requeriralle ao titular da actividade para que achegue nova documentación que enmende ditas deficiencias, concedéndolle para iso o correspondente prazo. O mesmo réxime será de aplicación aos supostos de comunicación previa nos que a actividade xa está a desenvolverse.2.- No suposto de que non sexan enmendadas as deficiencias no prazo legalmente concedido, procederase a ordenar o peche do establecemento 3.- No caso de que a documentación sexa correcta os técnicos municipais cursarán visita de inspección ao local para comprobar se se axusta á documentación presentada e a normativa aplicable.1.- Unha vez recibida a comunicación ou declaración responsable o titular da actividade poderá comezar a exercela, sen prexuizo de que os técnicos municipais cursen as visitas de inspección precisas para comprobar que se axusta á normativa aplicable. A comunicación previa poderá presentarse dentro dun prazo de quince días posterior ao inicio da actividade 2.- O incumprimento dos requisitos sinalados na lexislación vixente ou nesta ordenanza determinará a imposibilidade de seguir exercendo a actividade dende o intre en que se teña constancia destes feitos, sen prexuizo das responsabilidades civís, penais e administrativas en que poda incorrer o interesado. A resolución que declare estas circunstancias poderá determinar a obriga do interesado a restituir a situación xurídica ao intre previo ao inicio da actividade 3.- En todo caso, o titular da actividade será o único responsable das molestias ou prexuizos que poda causar.- Nos casos en que sexa precisa a realización de obras de construcción ou acondicionamento do local, deberá solicitarse a oportuna licenza a achegar a documentación técnica esixible con independencia de que se trate dunha actividade suxeita á comunicación previa ou a declaración responsable Rematadas as obras o titular da actividade notificarao ao Concello aportando o certificado final de obra e os boletíns dos instaladores autorizados para que se podan cursar as correspondentes visitas de inspección. Aquelas actuacións de escasa entidade técnica e constructiva que non precisen a presentación dun proxecto técnico e que non supoñan a necesidade de controlar aspectos urbanísticos, de accesibilidade ou de seguridade, como as de sustitución de pavimentos, pintura, tarefas de adecentamento e limpeza dos locais, sustitución de sanitarios e semellantes, poderán incluirse na correspondente comunicación previa ou declaración responsable da actividade achegando para iso unha memoria descritiva das obras que se van realizar, o orzamento por capítulos, plano de situación en cartografía oficial. No suposto de actividades suxeitas ao réxime de comunicación previa ou declaración responsable regulado na presente ordenanza, a Administración realizará as comprobacións oportunas e emitirá un acta de inspección do técnico municipal para que quede constancia de que a actividade se axusta á documentación achegada e á normativa aplicable. Nestes procedementos o Concello deberá proceder a efectuar a inspección nun prazo máximo de tres meses dende a presentación da comunicación ou declaración responsable. O vencemento deste prazo sen terse notificado a acta de inspección lexitima ao interesado que tivese presentada a solicitude para entendela estimada por silencio administrativo, agás nos supostos nos que unha norma con rango de lei por causas xustificadas de interese xeral ou unha norma de dereito comunitario europeo estableza o contrario. En ningún caso se entenderán adquiridos dereitos en contra do disposto na lexislación e o planeamento vixente. Nos casos en que se exerza unha actividade sen a debida presentación da comunicación ou declaración responsable, ou cando non cumpra a normativa aplicable ordearase o peche do establecemento.1.- Deberá solicitarse a pertinente licenza de apertura ou de actividade nos casos en que así o esixe a protección do medio ambiente ou do patrimonio histórico-artístico, a seguridade ou a saúde pública ou que impliquen o uso privativo ou de ocupación dos bens de dominio público 2.- Enténdese que se atopan no anterior as seguintes actividades: A) As excluidas do ámbito de aplicacion da directiva 2006/123/CE e polo tanto non recollidas nos arts 4 e 5 da presente ordenanza B) As que se inclúen no Decreto 292/2004 de 18 de novembro polo que se aproba o catálogo de espectáculos públicos e actividades recreativas da Comunidade Autónoma de Galicia modificado por decreto 160/2005 C) As que requiran autorización ou informe previo e preceptivo doutra administración (protección do medio ambiente, patrimonio histórico, augas.) D) As actividades relacionadas no decreto 133/08 que regula o procedemento de avaliación ambiental E) As que precisen inspección sanitaria previa sobre condicións hixiénico sanitarias antes do exercizo da mesma F) As estacións base de telefonía móbil G) As actividades e servizos non suxeitos ao trámite de comunicación previa ou declaración responsable conforme a presente ordenanza Nos supostos nos que debe solicitarse a licenza de apertura ou de actividade, esta tramitarase de acordo co procedemento establecido pola normativa aplicable en cada caso e concederase xunto coa licenza urbanística cando sexa preciso a realización de obras de construcción ou de acondicionamento.- O Concello notificará aos titulares da actividade que acheguen toda a documentación técnica que sexa preciso para enmendar as deficiencias que os técnicos municipais atopen na documentación inicialmente presentada Finalizadas as obras de construcción ou acondicionamento os titulares da actividade notificaranlle ao Concello o seu remate achegando o certificado final de obra, boletín dos instaladores e as autorizacións sectoriais que sexan preceptivas, para que os técnicos municipais cursen as correspondentes visitas de inspección En caso de que a actividade se axuste á documentación autorizada coa licenza de apertura ou actividade e cumpra a normativa aplicable concederase a licenza de funcionamento. Non poderá comezar a exercerse unha actividade en tanto non se conceda a pertinente licenza ou autorización de funcionamento A Xunta de Goberno Local poderá adaptar, modificar ou ampliar os modelos normalizados incluidos nos anexos desta ordenanza. Os modelos modificados serán obxecto de publicación na correspondente páxina web do Concello Os promotores dos expediente que a entrada en vigor da presente ordenanza se atopasen en tramitación neste Concello e se refiran a actuacións que entren no ámbito de aplicación da comunicación previa ou declaración responsable poderán acollerse a ditos procedementos presentando para iso a documentación prevista nesta ordenanza.” O Pino, 19 de xuño de 2012 O ALCALDE D. Manuel Taboada Vigo